CELEX: 22017D1876
Language: sk
Date: 2016-03-18 00:00:00
Title: Rozhodnutie Spoločného výboru EHP č. 46/2016 z 18. marca 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2017/1876]

19.10.2017   
               
               
                  SK
               
               
                  Úradný vestník Európskej únie
               
               
                  L 270/11
               
            ROZHODNUTIE SPOLOČNÉHO VÝBORU EHP
      č. 46/2016
      z 18. marca 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/1876]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (prepracované znenie) (1), sa má začleniť do Dohody o EHP.
               
            
                  (2)
               
               
                  Smernica Európskeho parlamentu a Rady 2014/34/EÚ z 26. februára 2014 o harmonizácii právnych predpisov členských štátov týkajúcich sa zariadení a ochranných systémov určených na použitie v potenciálne výbušnej atmosfére (prepracované znenie) (2), sa má začleniť do Dohody o EHP.
               
            
                  (3)
               
               
                  Smernica Európskeho parlamentu a Rady 2014/35/EÚ z 26. februára 2014 o harmonizácii právnych predpisov členských štátov týkajúcich sa sprístupnenia elektrického zariadenia určeného na používanie v rámci určitých limitov napätia na trhu (prepracované znenie) (3), sa má začleniť do Dohody o EHP.
               
            
                  (4)
               
               
                  Smernicou 2014/30/EÚ sa s účinnosťou od 20. apríla 2016 zrušuje smernica Európskeho parlamentu a Rady 2004/108/ES (4) začlenená do dohody, a preto je s účinnosťou od 20. apríla 2016 potrebné odkaz na ňu v rámci Dohody o EHP vypustiť.
               
            
                  (5)
               
               
                  Smernicou 2014/34/EÚ sa s účinnosťou od 20. apríla 2016 zrušuje smernica Európskeho parlamentu a Rady 94/9/ES (5) začlenená do dohody, a preto je s účinnosťou od 20. apríla 2016 potrebné odkaz na ňu v rámci Dohody o EHP vypustiť.
               
            
                  (6)
               
               
                  Smernicou 2014/35/EÚ sa s účinnosťou od 20. apríla 2016 zrušuje smernica Európskeho parlamentu a Rady 2006/95/ES (6) začlenená do dohody, a preto je s účinnosťou od 20. apríla 2016 potrebné odkaz na ňu v rámci Dohody o EHP vypustiť.
               
            
                  (7)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola X prílohy II k Dohode o EHP sa mení takto:
      
                  1.
               
               
                  Za bod 7d (smernica Európskeho parlamentu a Rady 2006/95/ES) sa vkladajú tieto body:
                  
                              „7e.
                           
                           
                              
                                 32014 L 0030: Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (prepracované znenie) (Ú. v. EÚ L 96, 29.3.2014, s. 79).
                           
                        
                              7f.
                           
                           
                              
                                 32014 L 0034: Smernica Európskeho parlamentu a Rady 2014/34/EÚ z 26. februára 2014 o harmonizácii právnych predpisov členských štátov týkajúcich sa zariadení a ochranných systémov určených na použitie v potenciálne výbušnej atmosfére (prepracované znenie) (Ú. v. EÚ L 96, 29.3.2014, s. 309).
                           
                        
                              7g.
                           
                           
                              
                                 32014 L 0035: Smernica Európskeho parlamentu a Rady 2014/35/EÚ z 26. februára 2014 o harmonizácii právnych predpisov členských štátov týkajúcich sa sprístupnenia elektrického zariadenia určeného na používanie v rámci určitých limitov napätia na trhu (prepracované znenie) (Ú. v. EÚ L 96, 29.3.2014, p. 357).“
                           
                        
            
                  2.
               
               
                  Text bodov 7a (smernica Európskeho parlamentu a Rady 94/9/ES), 7c (smernica Európskeho parlamentu a Rady 2004/108/ES) a 7d (smernica Európskeho parlamentu a Rady 2006/95/ES) sa s účinnosťou od 20. apríla 2016 vypúšťa.
               
            Článok 2
      Znenie smerníc 2014/30/EÚ, 2014/34/EÚ a 2014/35/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 19. marca 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 18. marca 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 96, 29.3.2014, s. 79.
      
         (2)  Ú. v. EÚ L 96, 29.3.2014, s. 309.
      
         (3)  Ú. v. EÚ L 96, 29.3.2014, s. 357.
      
         (4)  Ú. v. EÚ L 390, 31.12.2004, s. 24.
      
         (5)  Ú. v. ES L 100, 19.4.1994, s. 1.
      
         (6)  Ú. v. EÚ L 374, 27.12.2006, s. 10.
      
         (*1)  Ústavné požiadavky boli oznámené.